《水调歌头十二首 其六》
清代·蒋士铨

一苇载翁去，岂有羡鱼情。为爱秣陵秋色，独泛大江横。

不是磻溪隐士，不是富春男子，不乞鉴湖清。三朝瀛海客，八帙老先生。

唤农父，引牛牧，召樵兄。醉向白苹洲畔，把酒问长庚。

人颂起居八座，翁恋烟波万顷，笑与鹭鸥盟。何必赤松子，遁迹采黄精。

作者简介：蒋士铨（1725—1784）清代戏曲家，文学家。字心馀、苕生，号藏园，又号清容居士，晚号定甫。铅山（今属江西）人。乾隆二十二年进士，官翰林院编修。乾隆二十九年辞官后主持蕺山、崇文、安定三书院讲席。精通戏曲，工诗古文，与袁枚、赵翼合称江右三大家。士铨所著《忠雅堂诗集》存诗二千五百六十九首，存于稿本的未刊诗达数千首，其戏曲创作存《红雪楼九种曲》等四十九种。